cyanic-selkie/wikianc huggingface dataset:
All Yesterdays
Kirjan kuvitus esittää monia tunnettuja dinosauruksia perinteisestä dinosauruskuvituksesta huomattavasti poikkeavalla ulkomuodolla tai käytöksellä, jotka olisivat kuitenkin teoriassa mahdollisia tunnettujen fossiilien ja nykyisissä eläimissä esiintyvän monimuotoisuuden perusteella. Kirjan lopussa esiintyy myös nykyisin eläviä eläimiä, kuten lintuja, kissoja ja paviaaneja, kuvattuna pelkän luurangon rakenteen perusteella huomattavasti todellisuudesta poikkeavan yksinkertaisina samaan tapaan kuin dinosaurukset on perinteisesti paleotaiteessa kuvattu.
Kirja aloitti paleotaiteessa uuden suuntauksen, jota on kutsuttu All Yesterdays- liikkeeksi (All Yesterdays movement). Kirjan jälkeen muutkin paleotaiteilijat ovat julkaisseet aiempaa rohkeampia spekulatiivisia tulkintoja esihistoriallisten eläinten mahdollisesta ulkomuodosta ja käyttäytymisestä.
Barbara Morgan
Barbara Morgan (s. 28. marraskuuta 1951) on yhdysvaltalainen opettaja ja NASA:n ensimmäinen opettaja-astronautti. Fresnosta kotoisin oleva opettaja matkusti STS-118-lennolla kansainväliselle avaruusasemalle vuonna 2007.
Morgan toimi Christa McAuliffen varahenkilönä tämän valmistautuessa STS-51-L-lennolle. Challenger tuhoutui pian lähtönsä jälkeen 28. tammikuuta vuonna 1986 ja Morgan valittiin maan ensimmäiseksi opettaja-astronautiksi vuonna 1998, 12 vuotta McAuliffen kuoleman jälkeen. Barbara Morgan on naimisissa Clay Morganin kanssa ja hänellä on kaksi lasta.
New Empire, Vol. 2
New Empire, Vol. 2 on yhdysvaltalaisen Hollywood Undeadin4. joulukuuta 2020 julkaistu seitsemäs studioalbumi.
Legioonateatteri
Rahoitus
Legioonateatteri rahoitetaan julkisin, sekä lahjoitusvaroin. 2010 suurimmat rahoittajat olivat Pirkanmaan ja Pohjanmaan ELY-keskukset, Tampereen kaupunki, sekä opetusministeriö. Legioonateatterilla on toiminut vuodesta 2006 lähtien nuorten ilmaisupainotteinen työpaja, joka järjestetään kaksi kertaa vuodessa. Ilmaisupainotteinen työpaja valmistaa yhdessä osallistujien kanssa näytelmän, jota esitetään avoimissa tilaisuuksissa yleisölle.
Nuorten työpajat ovat alle 29-vuotiaille, työttömille nuorille tarkoitettuja työharjoittelupaikkoja. Nuorten työpajatoiminnan sisällöllinen kehittäminen kuuluu opetus- ja kulttuuriministeriössä nuorisoyksikön toimialaan. Nuorisotyön kannalta työpajat ovat nuorille hyviä paikkoja elämäntaitojen kehittämiseen, aikuistumiseen, yhteisölliseen kasvuun ja työssäoppimiseen.
Työpajojen rahoitus jakautuu opetus- ja kulttuuriministeriön sekä työ- ja elinkeinoministeriön kesken. Työhallinto ohjaa nuoria työharjoitteluun ja työmarkkinatuella pajaan. Opetus- ja kulttuuriministeriö vastaa pajatoiminnan kehittämisestä ja perusrahoituksesta. Pajojen rahoitus koostuu ylläpitäjän osuudesta, myytävistä palveluista, myyntituloista ja erikseen myönnettävästä tulosperusteisesta avustuksesta.
Opetus- ja kulttuuriministeriö on siirtänyt nuorten työpajatoiminnan kehittämishankkeiden pajakohtaisen päätöksenteon, kuten avustamisen, ELY-keskuksille.
Punainen lohikäärme
Punainen lohikäärme on Brett Ratnerin ohjaama, vuonna 2002 ensi-iltansa saanut yhdysvaltalainen jännityselokuva, joka pohjautuu kirjailija Thomas Harrisin samannimiseen romaaniin. Elokuvan käsikirjoitti Ted Tally, ja sen tuottivat Dino De Laurentiis ja Martha De Laurentiis. Punainen lohikäärme on toinen Harrisin alkuperäisen romaanin pohjalta tehty elokuvasovitus, sillä romaani filmatisoitiin jo ensi kerran vuonna 1986 ensi-iltansa saaneeksi elokuvaksi Psykopaatin jäljillä. Elokuvan pääosissa esiintyvät Edward Norton, Anthony Hopkins, Ralph Fiennes, Harvey Keitel, Emily Watson, Mary-Louise Parker ja Philip Seymour Hoffman.
Juoni
Elokuvan ensitapahtumat sijoittuvat Baltimoreen, Marylandiin vuonna 1980. Arvostettu ja tunnettu psykiatri, tohtori Hannibal Lecter osallistuu sinfoniaorkesterin konserttiin. Sinfoniaorkesterin huilisti epäonnistuu jatkuvasti soittamaan osuutensa oikein, mikä ärsyttää sinfonisen musiikin ystävänä tunnettua Lecteriä suuresti. Myöhemmin Lecter isännöi kotonaan päivälliskutsuja sinfoniaorkesterin johtokunnalle, kun keskustelun aihe kääntyy huilistin salaperäiseen katoamiseen. Eräs päivällisvieraista tiedustelee Lecteriltä aterian sisällöstä. Lecter vastaa tälle, että jos ”hän kertoisi mitä lautasella todellisuudessa on, päivällisvieraat eivät suostuisi edes maistamaan ruokaa.” Tämä on viittaus Lecterin kannibalismiin ja siihen, että hän on surmannut huilistin parantaakseen orkesterin soiton miellyttävyyttä, mutta päivälliskutsujen vieraat eivät kuitenkaan saa tätä selville.
Kutsujen päätyttyä Lecter saa vieraakseen lahjakkaan FBI-agentti Will Grahamin, jonka kanssa hän on työstänyt erään sarjamurhaajan psykologista profiilia. Murhaajan uhreilta on poistettu syötäväksi kelpaavia osia, kuten esimerkiksi maksa ja munuaiset, mikä saa Grahamin uskomaan murhaajan olevan kannibaali. Eräältä uhreista on poistettu kateenkorva. Lecterin poistuessa huoneesta Graham tutkii tämän keittokirjaa, jonka eräälle sivulle on kirjoitettu ”kateenkorva”. Graham ymmärtää Lecterin olevan hänen etsimänsä sarjamurhaaja, mutta samalla hetkellä Lecter hyökkää hänen kimppuunsa ja vahingoittaa häntä lähes kuolettavasti, ennen kuin Graham onnistuu ampumaan Lecteriä. Lecter tuomitaan elinkautiseen vankeusrangaistukseen Baltimoren psykiatriseen sairaalaan, mutta kokemuksestaan syvästi traumatisoitunut Graham lopettaa työnsä FBI:n agenttina ja muuttaa vaimonsa Mollyn ja poikansa Joshin kanssa Floridaan.
Monia vuosia myöhemmin Atlantan ja Alabaman seudulle ilmestyy ”Hammaskeijuna” tunnettu uusi sarjamurhaaja, joka vainoaa ja surmaa sattumanvaraisesti perheitä peräkkäisten täysikuiden aikana. FBI:n erikoisagentti Jack Crawford toivoo vangitsevansa Hammaskeijun ennen tämän seuraavia uhreja, ja matkustaa Floridaan pyytääkseen Grahamin apua. Graham suostuu pyyntöön vastahakoisesti, ja hän matkustaa Atlantaan tutkimaan rikospaikkoja. Crawfordin ehdotuksesta Graham joutuu pyytämään apua Hannibal Lecteriltä Hammaskeijun vangitsemiseksi.
”Hammaskeiju” on todellisuudessa mies nimeltä Francis Dolarhyde, joka surmaa uhrinsa alter egonsa, ”Punaisen lohikäärmeen”, puolesta. Dolarhydella on pakkomielle William Blaken maalaukseen "Punainen lohikäärme ja aurinkoon puettu nainen”. Dolarhyde on tatuoinut maalauksessa esiintyvän lohikäärmeen selkäänsä, ja hän uskoo jokaisen surmaamansa ihmisen vievän hänet lähemmäs lohikäärmeeksi tulemista. Hän kärsii hyvin tuskallisista lapsuusmuistoista, sillä hän vietti vanhempiensa kuoleman jälkeen lapsuutensa sadistisen isoäitinsä kanssa.
Toimittaja Freddy Lounds, joka aikoinaan ahdisteli Grahamia Lecterin vangitsemisen jälkeen, seuraa Grahamia jälleen saadakseen vinkkejä työstämäänsä artikkeliin Hammaskeijusta. Grahamin ja FBI:n yritystä päästä Hammaskeijun jäljille vaikeuttaa entisestään Lecterin ja Dolarhyden salainen kirjeenvaihto paikallisen sanomalehden palstalla. Tämä saattaa Grahamin vaimo Mollyn ja poika Joshin vaaraan, kun Lecter paljastaa Dolarhydelle palstan välityksellä Grahamin perheen kotiosoitteen. Molly ja Josh siirretään turvaan Jack Crawfordin veljen omistamalle tilalle. Lecter, joka on tietoinen FBI-agenttien olevan selvillä hänen ja Dolarhyden kirjeenvaihdosta, päättää sillä välin nostaa panoksia: vastapalvelukseksi avunannostaan Hammaskeijun vangitsemisessa hän vaatii ensiluokkaista ateriaa selliinsä ja kirjaoikeuksiensa palauttamista.
Graham antaa Freddy Loundsille yksinoikeudella haastattelun, jossa hän kertoo murhaajasta FBI:n profiilin määrittelemiä halveksivia yksityiskohtia: hän muun muassa haukkuu Hammaskeijua impotentiksi homoseksuaaliksi ja säälittäväksi ihmiseksi. Dolarhyde raivostuu lukiessaan haastattelun, ja tämän seurauksena hän kidnappaa Loundsin. Dolarhyde vie Loundsin kotitalolleen, jossa hän väkivaltaisesti kiduttaa ja lopuksi surmaa tämän. Ollessaan töissä St. Louisissa sijaitsevassa valokuvalaboratoriossa Dolarhyde rakastuu sokeaan työtoveriinsa Reba McClaneen, mutta hänen lohikäärmeen alter egonsa vaatii häntä tappamaan tämän. Dolarhyde pyrkii vapautumaan alter egonsa hallinnasta ja matkustaa New Yorkin Brooklyn Museumiin, jossa hän pyytää museovirkailijaa esittämään hänelle Blaken alkuperäisen vesivärimaalauksen ”Punainen lohikäärme ja aurinkoon puettu nainen”. Hän kolkkaa kaksi museovirkailijaa, syö maalauksen päästäkseen irti alter egostaan ja pakenee takaisin kotiseudulleen.
Graham ymmärtää, että Hammaskeiju on saanut selville uhriensa olinpaikan perheiden tilaamien kotivideoiden avulla, joita murhaaja olisi voinut saada haltuunsa vain työskennellessään yrityksessä, joka on erikoistunut tekemään perheiden filminauhoista videokasetteja. Hän alkaa käymään läpi lähiseudun yrityksiä selvittääkseen murhaajan henkilöllisyyden. Sillä välin Dolarhyde käy tapaamassa Rebaa viimeisen kerran. Hän löytää Reban tämän työtoveri Ralph Mandyn seurasta, minkä seurauksena mustasukkainen ja raivostunut Dolarhyde tappaa Mandyn. Hän kidnappaa Reban ja vie tämän kotiinsa, jonka hän sitten sytyttää tuleen. Dolarhyde ei yrityksestään huolimatta pysty surmaamaan Rebaa, vaan ilmeisesti ampuukin itsensä haulikollaan. Reba onnistuu vaivoin pakenemaan palavasta talosta, jonne FBI on löytänyt selvitettyään Dolarhyden olevan Hammaskeiju. Graham löytää palaneen talon raunioista Dolarhyden kassakaapissa säilömän leikekirjan, joka kuvaa tämän traagista lapsuutta.
Käy ilmi, että Dolarhyde lavasti oman kuolemansa jättämällä palavaan taloon jo aiemmin surmaamansa Ralph Mandyn ruumiin. FBI on kuitenkin tästä tietämätön, sillä ruumis on palanut tunnistamattomaksi. Yhä elossa oleva Dolarhyde matkustaa Floridaan ja murtautuu Grahamin kotiin, missä hän uhkaa surmaavansa Joshin. Pelastaakseen poikansa Graham alkaa solvaamaan Joshia tavalla, joka muistuttaa Dolarhydea tämän isoäidin solvauksista, joita hän luki löytämästään Dolarhyden leikekirjasta. Dolarhyde hyökkää Grahamin kimppuun, ja Josh pääsee pakenemaan. Kamppailun seurauksena molemmat haavoittuvat vakavasti, kunnes Grahamin vaimo Molly ampuu Dolarhyden kuoliaaksi.
Toivuttuaan Graham saa kirjeen Lecteriltä Baltimoren psykiatrisesta sairaalasta, joka hyvästelee hänet. Elokuvan viimeisessä kohtauksessa sairaalaa johtava Frederick Chilton saapuu ilmoittamaan Lecterille, että FBI:sta on saapunut nuori nainen (oletettavasti Clarice Starling), joka haluaa puhua hänen kanssaan.
Teatterilevitys ja menestys
Punainen lohikäärme sai ensi-iltansa ennakkonäytöksessä 30. syyskuuta 2002. Elokuvateattereissa sen ensi-ilta oli Yhdysvalloissa ja Kanadassa 4. lokakuuta. Suomessa elokuva sai ensi-iltansa 27. lokakuuta Night Visions -elokuvafestivaaleilla.
Elokuva tuotti ensimmäisenä esityspäivänään yhteensä 13 478 355 dollarin ja ensimmäisenä esitysviikonloppunaan 36 540 945 dollarin lipputulot. Se oli elokuvateattereiden suosituimpia elokuvia ja keräsi Pohjois-Amerikan elokuvateattereissa yhteensä 93 149 898 dollarin ja maailmanlaajuisesti 116 046 400 dollarin, eli yhteensä 209 196 298 dollarin tulot.
Vastaanotto
Elokuva sai sekä katsojien että kriitikoiden keskuudessa hyvän vastaanoton. Esimerkiksi Timen Richard Corliss kehui elokuvan näyttelijöiden esiintyvän rooleissaan virheettömällä tavalla kuvaten elokuvan olevan ”synkän viettelevä”, ja Chicago Sun-Timesin Roger Ebert kirjoitti ylistävästi elokuvan synkästä tunnelmasta ja mainitsi yllättyneensä positiivisella tavalla Brett Ratnerin vakuuttavasta ohjaustyöstä. Elokuva sai kuitenkin osakseen myös kriittisempiä arvioita: esimerkiksi Seattle Post-Intelligencerin William Arnold sanoi ”Punaisen lohikäärmeen olevan elokuvasarjansa heikoin osa”, mutta kuitenkin piti Anthony Hopkinsin roolisuoritusta ”yhä vetoavana”, ja sanoi sen olevan ”elokuvan parasta antia.”
Palkinnot ja ehdokkuudet
Emily Watson ja Tyler Patrick Jones palkittiin roolitöistään elokuvassa. Philip Seymour Hoffmanin sijaisnäyttelijä Keii Johnston palkittiin Taurus World Stunt Awards -palkintogaalassa kategoriassa ”Best Fire Stunt” kohtauksesta, jossa Hoffmanin roolihahmo Freddy Lounds surmataan sytyttämällä tämä tuleen tuleen samalla, kun hänet on kiinnitetty ihostaan liimalla pyörätuoliin. Kauhuelokuvien erikoislehti Fangoria palkitsi Fangoria Chainsaw Awards -palkintogaalassaan Ralph Fiennesin parhaan miessivuosan palkinnolla, ja huomioi myös Anthony Hopkinsin ja Emily Watsonin roolisuoritukset palkintoehdokkuuksilla kategorioissa ”Paras näyttelijä” ja ”Paras naissivuosa”.
David de Gea
David de Gea Quintana (s. 7. marraskuuta 1990 Madrid) on espanjalainen jalkapallomaalivahti, joka edustaa Englannin Valioliigassa pelaavaa Manchester Unitedia ja Espanjan maajoukkuetta.
De Gea aloitti uransa Atlético Madridissa ja teki debyyttinsä seuran edustusjoukkueessa 18-vuotiaana vuonna 2009. Hän nousi Atléticon ykkösmaalivahdiksi ja auttoi seuraansa voittamaan Eurooppa-liigan ja UEFA Super Cupin vuonna 2010. Hänen esityksensä herättivät englantilaisen suurseura Manchester Unitedin huomion, minne hän siirtyi kesäkuussa 2011. Siirryttyään Unitediin De Gea on pelannut seurassa yli 400 ottelua, voittanut Englannin Valioliigan, FA Cupin, kaksi liigacupia, kolme Community Shieldiä ja Eurooppa-liigan.
Maajoukkuetasolla De Gea oli Espanjan alle 21-vuotiaiden kapteeni, ja voitti nuorten Euroopan-mestaruuskilpailut vuosina 2011 ja 2013. Hän esiintyi myös vuoden 2012 kesäolympialaisissa. Hän pelasi ensimmäisen kerran miesten joukkueessa vuonna 2014 ja valittiin maan kokoonpanoon sen vuoden maailmanmestaruuskilpailuihin. De Gea oli Espanjan ykkösmaalivahti vuoden 2016 Euroopan-mestaruuskilpailuissa ja vuoden 2018 maailmanmestaruuskilpailuissa.
Kennedy Charicha
Kennedy Charicha (s. 24. marraskuuta 1996 Rumbek, Sudan) on eteläsudanilainen kestävyysjuoksija, jolla on ollut Suomessa kansallisen tason edustusoikeus vuoden 2015 alusta alkaen. Hän edustaa Turun Urheiluliittoa ja hänen valmentajinaan toimivat Timo Kero ja Markku Kero.
Charicha on saavuttanut sisäratojen SM-kilpailuista pronssia 3 000 metrin juoksusta vuonna 2015. Lisäksi hän on ollut mukana viestijuoksun SM-kisoissa voittamassa 4 × 800 metrin viestijuoksusta hopeaa vuonna 2015 sekä 4 × 1 500 metrin viestijuoksusta hopeaa vuosina 2015 ja 2016. Ennätyksikseen Charicha on juossut, 400 metrillä ajan 53,37 (2016), 800 metrillä ulkona ajan 2.02,27 (2016) ja hallissa 1.59,65 (2015), 1 500 metrillä ulkona ajan 3.53,80 (2016) ja hallissa 4.01,97 (2016), 3 000 metrillä ulkona ajan 8.17,96 (2015) ja hallissa 8.38,96 (2015), 5 000 metrillä ajan 14.16,91 (2015), 10 000 metrillä ajan 30.38,17 (2015), puolimaratonilta ajan 1.13.15 (2016) ja maratonilta ajan 2.36.03 (2017).
David de Gea
Atlético Madrid
Kaudella 2009–2010 hän sai kutsun ensimmäistä kertaa edustusjoukkueeseen, ykkösmaalivahti Sergio Asenjon ollessa pelaamassa maaotteluita. 30. syyskuuta 2009 De Gea korvasi loukkaantuneen Roberton Mestarien liigan ottelussa Portoa vastaan. Kolme päivää myöhemmin De Gea teki ensiesiintymisensä Espanjan pääsarjassa kotiottelussa Real Zaragozaa vastaan. Samaisessa ottelussa hän onnistui torjumaan Marko Babićin laukoman rangaistuspotkun. Joukkue eteni Eurooppa-liigassa aina loppuotteluun saakka, jossa se kohtasi englantilaisen Fulhamin. Loppuottelu päättyi varsinaisella peliajalla tasalukemiin 1–1 ja eteni täten jatkoajalle, jossa voiton Atléticolle ratkaisi Diego Forlán.
Bangor (Wales)
thumb|Bangor vuonna 1610. Bangor on kaupunki Pohjois-Walesissa. Vuonna 2011 siellä oli noin 16 400 asukasta, joihin ei ole laskettu mukaan kaupungissa toimivan Bangorin yliopiston noin 10 000 opiskelijaa.
Maantiede
Bangor sijaitsee Walesin luoteisosassa. Se on Angleseyn saaren muusta Walesista erottavan kapean Menainsalmen rannalla. Kaupungin pinta-ala on 6,49 neliökilometriä.
Monien brittiläisten rannikkokaupunkien tapaan Bangorissakin on pitkä laituri, joka on iltakävelyiden ja seuraelämän keskus. Tämä 472 metriä pitkä rakennelma oli romahtamaisillaan ja aiottiin purkaa vuonna 1974, mutta kaupunkilaisten vaatimusten ja anteliaiden rahankeräysten takia se säilytettiin ja kunnostettiin.
Kaupungin itäreunalla on Penrhynin satama, joka oli merkittävä kattolaattojen vientisatama siihen aikaan, kun monien kaupunkitalojen katot ympäri maailmaa katettiin walesilaisella saviliuskeella.
Historia
Kaupungin historia alkaa Bangorin luostarin rakentamisesta 500-luvun alkupuolella. Nimi Bangor tulee kymrinkielisestä paaluvarustusta tarkoittavasta sanasta; luostarin paikalla lienee ollut aiemmin jonkinlainen suojapaikka lähiseudun asukkaille. Luostarin ja kirkon perusti pyhä Deiniol, ja se oli kelttikristillisyyden keskuspaikkoja.
David de Gea
Atlético Madrid
Seuraava kausi 2010–2011 alkoi voittokkaasti, kun Atlético kaatoi UEFA Super Cupin loppuottelussa Internazionalen luvuin 2–0. De Gea torjui ottelussa Diego Militon laukoman rangaistuspotkun.
Manchester United
24. toukokuuta 2011 Manchester Unitedin päävalmentaja Alex Ferguson ilmoitti De Gean olevan lähellä siirtoa englantilaisseuraan korvaamaan kokenutta Edwin van der Saria, joka päätti pelaajauransa. 29. kesäkuuta 2011 siirto sai lopullisen vahvistuksen ja De Geasta maksetun siirtokorvauksen arvioidaan olevan 20–25 miljoonan euron välillä. Hän solmi manchesterilaisseuran kanssa viisivuotisen sopimuksen.
Bangor (Wales)
Historia
Bangorin valtuusto perustettiin kuninkaallisella määräyksellä vuonna 1883. Suurin osa kunnallisista vastuista siirrettiin vuonna 1974 Arfonin hallintopiirille, mutta samana vuonna Bangor sai kuningatar Elisabet II:lta kaupunginoikeudet.
Väestö
Bangorissa oli vuoden 2011 väestönlaskennan mukaan 16 358 asukasta. Väestöstä 39,7 prosentilla oli kymri-identiteetti. Brittiläiseksi itsensä koki 18,8 prosenttia ja englantilaiseksi 16,9 prosenttia väestöstä.
David de Gea
Manchester United
Virallisen ensiesiintymisensä uudessa seurassaan de Gea teki 7. elokuuta 2011 voittoisassa Community Shieldissä paikallisvastustaja Manchester Cityä vastaan. Hän pelasi kaudella 2011–2012 kaikkiaan 29 valioliigaottelua, joissa päästi 29 maalia ja piti 13 ottelussa maalinsa koskemattomana. Mestarien liigassa hän pelasi neljä ottelua.
Juho Haveri
Juho Haveri (31. elokuuta 1876 Vimpeli – 28. huhtikuuta 1961 Vimpeli) oli suomalainen kansakoulunopettaja, pankinkamreeri ja poliitikko. Hän vaikutti Nuorsuomalaisissa. Hänen vanhempansa olivat maanviljelijä Antti Kustaa Haveri ja Anna Spangar. Vuonna 1896 hän meni naimisiin Maria Heikkilän kanssa.
David de Gea
Manchester United
De Gea pelasi Unitedin valioliigamestaruuteen päättyneellä kaudella 2012–2013 kaikkiaan 28 sarjaottelua. Niissä hän pelasi 11 nollapeliä ja päästi 26 maalia. Hänet valittiin Valioliigan kauden joukkueeseen. Mestarien liigassa hän päästi seitsemässä ottelussa kahdeksan maalia.
De Gea oli syksyllä 2013 voittamassa Community Shieldiä. Valioliigakaudella 2013–2014 hän pelasi 37 ottelussa 12 nollapeliä ja päästi 43 maalia. Mestarien liigan kymmenestä ottelusta hän piti maalinsa viidessä koskemattomana ja päästi kaikkiaan yhdeksän maalia. Kaudella 2014–2015 hänet valittiin toistamiseen Valioliigan kauden joukkueeseen. Hän piti kauden 37 valioliigaottelussaan maalinsa puhtaana 11 kertaa ja päästi kaikkiaan 36 maalia.
De Gea pelasi kuusi ottelua Unitedin voittaessa FA Cupin kaudella 2015–2016. Valioliigassa hän pelasi 34 ottelua, joissa päästi 33 maalia ja piti nollan 15 ottelussa. Hänet valittiin jälleen sarjan tähdistöjoukkueeseen. Mestarien liigassa hän pelasi kuusi ottelua.
De Gea voitti kaudella 2016–2017 Community Shieldin, Englannin liigacupin, jossa pelasi viisi ottelua, ja Eurooppa-liigan, jossa pelasi tosin vain kolme alkulohkon ottelua. Valioliigassa hänet valittiin jälleen kauden joukkueeseen hänen pidettyään maalinsa koskemattomana 14 kertaa pelaamissaan 35 ottelussa. Maaleja hän päästi kaikkiaan 29.
De Gea valittiin jo viidennen kerran Valioliigan kauden joukkueeseen 2017–2018, jolloin hän pelasi 18 nollapeliä ja päästi 28 maalia pelaamissaan 37 valioliigaottelussa. Hän sai samalla kaudella myös eniten nollapelejä Valioliigassa pelanneen maalivahdin Golden Glove -palkinnon. Mestarien liigan kuudesta ottelusta hän piti maalinsa koskemattomana neljässä, ja päästi kaikkiaan kolme maalia.
Valioliigakaudella 2018–2019 de Gea päästi 38 ottelussa 54 maalia ja pelasi seitsemän nollapeliä. Mestarien liigan yhdeksässä ottelussa hän päästi yhdeksän maalia ja piti kolmessa ottelussa maalinsa puhtaana. Kaudella 2019–2020 hän pelasi jälleen joukkueensa kaikki 38 valioliigaottelua, joissa hän piti maalinsa koskemattomana 13 ottelussa ja päästi kaikkiaan 36 maalia. Eurooppa-liigassa hän pelasi vain kaksi ottelua, joista toinen oli 1–2-tappioon päättynyt välierä espanjalaista Sevillaa vastaan.
Kauden 2020–2021 loppupuolella de Gea menetti ykkösmaalivahdin asemansa Dean Hendersonille. Pelaamissaan 26 liigaottelussa hän päästi 32 maalia ja piti vastustajan maaleitta yhdeksässä ottelussa. Hän pelasi viisi ottelua sekä Mestarien liigassa että Eurooppa-liigassa. Hänen epäonnistunut rangaistuspotkunsa ratkaisi Unitedin tappion Villarrealia vastaan Eurooppa-liigan loppuottelun rangasistuspotkukilpailussa.
Kaudella 2021–2022 de Gea pelasi täyden ajan Unitedin kaikissa 38 valioiigaottelussa. Hän päästi 57 maalia ja pelasi kahdeksan nollapeliä. Mestarien liigan seitsemässä ottelussa hän piti kerran vastustajan nollilla ja päästi kaikkiaan yhdeksän maalia. Kaudella 2022–2023 hän pelasi jälleen Unitedin kaikki valioliigaottelut. Hän päästi 43 maalia ja piti vastustajan maaleitta 17 ottelussa, ja voitti toistamiseen eniten nollapelejä pelanneen maalivahdin Golden Glove -palkinnon. Hän piti nollan myös Unitedin voittamassa liigacupin loppuottelussa. Eurooppa-liigan 12 ottelussa hän päästi 12 maalia ja pelasi viisi nollapeliä.
Maajoukkueura
De Gea oli voittamassa alle 17-vuotiaiden Euroopan-mestaruutta 2007. Hän pelasi samana vuonna viisi ottelua Espanjan saavuttaessa hopeaa alle 17-vuotiaiden MM-kilpailuissa. Hän pelasi alle 19-vuotiaiden EM-kilpailuissa 2008 ja 2009. Hän pelasi kaikki viisi ottelua Espanjan voittaessa alle 21-vuotiaiden Euroopan-mestaruuden 2011 ja 2013.
De Gea pelasi Espanjan A-maajoukkueessa ensimmäisen kerran kesäkuussa 2014 ystävyysottelussa El Salvadoria vastaan. MM-kilpailuissa 2014 hän oli Espanjan varamaalivahtina. EM-kilpailuissa 2016 ja MM-kilpailuissa 2018 hän pelasi ykkösmaalivahtina kaikki ottelut. Vuonna 2019 pelatuista kymmenestä EM-karsintaottelusta de Gea pelasi vain kolme. Vuonna 2021 järjestetyissä EM-kilpailuissa hän oli vaihtopenkillä Espanjan kaikissa kuudessa ottelussa. Hän on pelannut maaottelun viimeksi lokakuussa 2020 ja ollut vaihtopenkillä marraskuussa 2021. (tilanne 9.6.2023).
Bangor (Wales)
Väestö
Bangorin asukkaista 36,4 prosenttia osasi vuoden 2011 väestönlaskennan mukaan puhua kymrin kieltä. Puhua, kirjoittaa ja lukea osasi 28,0 prosenttia bangorilaisista. Kymrin kieltä ei osannut 51,0 prosenttia väestöstä.
Klobatsaami
pienoiskuva|Frisium 10 mg -tabletteja Klobatsaami on bentsodiatsepiineihin kuuluva lääkeaine. Toisin kuin yleensä bentsodiatsepiinejä, klobatsaamia käytetään enemmän epilepsian ja siitä johtuvien kouristuksien hoitoon. Klobatsaami kohdistaa vaikutuksen keskushermostoon ja vähentää siten lihaskouristuksia. Klobatsaamia käytetään yleensä yhdessä muiden epilepsialääkkeiden kanssa. Alkoholi aiheuttaa noin 50 % lisäyksen klobatsaamin pitoisuudessa seerumissa ja klobatsaami puolestaan aiheuttaa valproaatin pitoisuuden nousua. Klobatsaamin metabolia tapahtuu pääosin maksassa sytokromi P450-entsyymin CYP3A4 ja vähemmän CYP2C19 kautta.
Suomessa klobatsaamia myydään nimellä Frisium.
Jari Tyynelä
Jari Tyynelä (s. 18. helmikuuta 1966, Kinnula) on uransa lopettanut suomalainen pesäpalloilija. Vuosina 1983–2001 Tyynelä pelasi SM-sarjassa ja Superpesiksessä 475 runkosarjaottelua Seinäjoen Maila-Jussien, Kaisaniemen Tiikereiden ja Ulvilan Pesä-Veikkojen joukkueissa. Tyynelän kasvattajaseura on Seinäjoen Maila-Jussit. Pelipaikaltaan Tyynelä toimi polttolinjassa. Tyynelä valittiin 10 kertaa Itä–Länsi- ja viisi kertaa Liitto–Lehdistö-otteluun.
Wenzhou
Wenzhou Longwanin kansainvälinen lentoasema palvelee kaupunkia ja sen lähialueita.
Kaupunki on toinen Ningbo–Taizhou–Wenzhou-rautatien pääteasemista. Kaksi kyseisellä rautatiellä kulkenutta suurnopeusjunaa törmäsivät lähellä Wenzhoun kaupunkia 23. heinäkuuta 2011. Onnettomuudessa kuoli 39 ihmistä ja noin 200 ihmistä loukkaantui.
Ilmasto
Wenzhoussa on Köppenin ilmastoluokituksen mukaan subtrooppinen kostea ilmasto. Kesät ovat kuumia ja sateisia, talvella on kuivempaa ja leutoa. Vuoden keskilämpötila on noin 19 °C ja keskimääräinen sademäärä 1 720 millimetriä. Elokuu on lämpimin kuukausi. Silloin vuorokauden keskilämpötila on noin 29 °C. Viilein kuukausi on tammikuu, jolloin keskilämpötila on noin 8 °C. Sateisin kuukausi on elokuu, jolloin sataa keskimäärin noin 250 millimetriä. Joulukuu puolestaan on kuivin kuukausi. Silloin keskimääräinen sadanta on 43 millimetriä.
Philip Lamantia
Philip Lamantia (23. lokakuuta 1927 San Francisco, Kalifornia, Yhdysvallat – 7. maaliskuuta 2005 San Francisco, Kalifornia, Yhdysvallat ) oli yhdysvaltalainen kirjailija.
Lamantia kuului Yhdysvaltojen länsirannikon beat-yhteisöön. Runoilija Tom Clarkin mukaan Lamantian runoissa yhdistyvät Pyhä Teresa ja Arthur Rimbaud, sillä niissä yhdistyvät henkinen ja eroottinen, valo ja pimeys. Hän kulki runouden äärirajoille mutkikasta tietä.
Hänen vanhempansa olivat syntyneet Sisiliassa. Jo alakoulussa hän kirjoitteli Poelta vaikutteita saaneita runoja. Myöhemmin hänet erotettiin koulusta lyhyeksi aikaa "henkisen laiskuuden" vuoksi. Salvador Dalín ja Joan Mirón näyttelyn näkeminen high schoolin viimeisellä luokalla sai hänet innostumaan surrealismista. Hän lopetti koulun 16-vuotiaana ja muutti New Yorkiin.
Lamantia julkaisi esikoisteoksensa Erotic Poems (1946) 19-vuotiaana. Palattuaan San Franciscoon hän kävi koulun loppuun, aloitti yliopisto-opinnot ja liittyi vallankumouksellisiin vasemmistolaisiin. Hän kirjoitti ja julkaisi koko ajan. Yliopisto-opinnot jäivät kesken, ja hän kokeili huumeiden avulla saatavia tietoisuuden tilan muutoksia ja liittyi beat-liikkeeseen. Kokoelman Selected Poems, 1943–1966 ilmestyessä hän asui Espanjassa. Hän avioitui 1978 Nancy Joyce Petersin kanssa, ja tästä tuli City Lightsissa hänen kustannustoimittajansa.
Suomennettuja runoja
Runot on suomentanut Ville Sutinen teoksesta Bed of Sphinxes: New and Selected Poems, 1943–1993 (1997)
Julkaisussa: Kirjo: kirjallisuus- ja kulttuurilehti, 2007; nro 1 Julkaisussa: Kerberos 2005: nro 3
Lineaarinen yhtälöryhmä
Lineaarinen yhtälöryhmä on nimensä mukaisesti yhtälöryhmä, joka koostuu tietystä määrästä lineaarisia yhtälöitä. N:n muuttujan lineaarinen yhtälö on muotoa:
Siis m:n yhtälön n:n muuttujan lineaarinen yhtälöryhmä on muotoa:
Lineaarinen yhtälöryhmä voidaan esittää matriisimuodossa:
jossa matriisi A on n\times m'-kerroinmatriisi, x on ratkaistava sarakevektori ja b yhtälöryhmän ratkaisuvektori.
Lineaarista yhtälöryhmää kutsutaan homogeeniseksi, jos ratkaisuvektori on nollavektori eli.
Voimme tulkita lineaarisen yhtälöryhmän myös m:n (n-1)-ulotteisen hypertason, jotka määräytyvät yhtälöistä, leikkaukseksi n-ulotteisessa avaruudessa. Siis kolmen muuttujan kolmen yhtälön ratkaisu on kolmiulotteisessa avaruudessa sijaitseva kolmen tason leikkaus. Olettaen, että ratkaisuja on olemassa, on olemassa leikkaus ja samoin, jos on olemassa leikkaus, on olemassa ratkaisuja.
Ratkaisujen määrä
Lineaarisella yhtälöryhmällä voi olla:
Jos lineaarisella yhtälöryhmällä ei ole yhtään ratkaisua, sitä kutsutaan inkonsistentiksi tai ristiriitaiseksi. Lineaarisen yhtälöryhmän ratkaisujen määrä voidaan aina luokitella johonkin näistä kolmesta ryhmästä, koska jos yhtälöllä on ratkaisuvektorit a ja b, voidaan näistä muodostaa kolmas vektori, joka toteuttaa yhtälöt. Siis jos ratkaisuja on enemmän kuin yksi, niitä on äärettömän monta.
Ratkaisujen määrää voi myös ennustaa tiedosta, mikä on muuttujien määrän ja yhtälöiden määrän välinen ero:
Tämä perustuu siihen, että kun yhtälöitä on vähemmän kuin muuttujia, ovat yhtälöt inkonsistentteja tai yhtälön ratkaisussa joudutaan ilmaisemaan ratkaisut vapaiden muuttujien avulla, jolloin saadaan ääretön määrä ratkaisuja. Mutta jos yhtälöitä on enemmän kuin muuttujia, ratkaisujen lukumäärästä ei voi tehdä päätelmiä, koska osa yhtälöistä voi olla yhtäpitäviä keskenään.
Yhtälöryhmän ratkaiseminen
Yhtälöryhmän ratkaiseminen tapahtuu tavallisesti matriisimuodossa, koska se on helpommin implementoitavissa tietokonelaskentaan ja koska se on tiiviimpi ja kätevämpi kuin yhtälöryhmän standardi muoto.
Saamme yhtälöryhmää vastaavan matriisimuodon (täydennetty matriisi) lisäämällä kerroinmatriisiin yhden sarakkeen perään, eli:
Tämän matriisin ratkaisut ovat alkuperäisen lineaarisen yhtälöryhmän ratkaisut, ja kaikki laskutoimitukset, mitä voidaan tehdä lineaariselle yhtälöryhmälle, voidaan käsitellä matriisin alkeisrivitoimitusten avulla, joita ovat:
Kun matriisille toimitetaan jokin yllä olevista operaatioista, sanotaan tulokseksi saadun matriisin olevan riviekvivalentti alkuperäisen matriisin kanssa ja sitä merkitään ~-merkillä. Merkkiä käytetään myös merkitsemään rivioperaatioita tehtäessä välivaiheita. Silloin sen yläpuolelle lisätään tehdyt rivioperaatioiden merkit. Rivioperaatioita merkitään kahdella tavalla, joista kumpikin on pätevä:
Molemmat ilmaisevat: "Lisää rivi i kerrottuna vakiolla c riviin j ja laita se j-riville". Samoin:
merkitsee: "kerro rivi i vakiolla c". Mainittakoot, että rivioperaatio voidaan aina kääntää, jolloin, jos matriisi A on riviekvivalentti B:n kanssa, pätee sama toisin päin. Eli myös B on riviekvivalentti A:n kanssa.
Eeli
Eeli on miehen etunimi, joka on peräisin korkeutta tarkoittavasta heprean sanasta. Eeli on ollut käytössä myös useiden muiden nimien kuten Eliaan, Mikaelin ja Rafaelin lyhennettynä muotona. Eelin nimipäivä on 9. huhtikuuta, samoin kuin Eliaan.
Lineaarinen yhtälöryhmä
Yhtälöryhmän ratkaiseminen
Tulee havaita, että rivioperaatiot eivät muuta matriisin ratkaisuja ja siten voisi herätä ajatus pyrkiä saamaan matriisi muotoon:
Tätä muotoa kutsutaan matriisin porrasmuodoksi (engl. row echelon form). Porrasmuotoisen matriisin jokaisen rivin ensimmäisen nollasta eroavan alkion alla on vain nollia, ja nollarivit ovat pohjalla. Tästä saadaan suoraan ratkaisut alkuperäiselle lineaariselle yhtälöryhmälle, koska tämän matriisin ratkaisujoukko on sama kuin alkuperäisellä matriisilla. Algoritmia, jolla matriisi saatetaan tähän muotoon, kutsutaan Gaussin eliminoinniksi. Sen perusideana on poistaa ensin ensimmäisestä sarakkeesta kaikki muut alkiot ja tehdä sama kaikille muille.
Eeli
Suomessa on vuoden 2019 loppuun mennessä kaikkiaan 6 123 miestä ja noin 120 naista saanut nimen Eeli. Heistä suurin osa on syntynyt vuosituhannen vaihteen jälkeen. Vuosina 2000–2009 nimi annettiin 1 520:lle ja 2010-luvulla 2 888 pojalle.
Lineaarinen yhtälöryhmä
Yhtälöryhmän ratkaiseminen
Huomaa, että jos eliminoinnin aikana päädymme riviin, jossa k \ne 0, tulisi yhtälöryhmästä tuloksena 0=k, mikä on mahdotonta. Tällöin yhtälöryhmällä ei ole ollenkaan ratkaisuja eli yhtälöryhmä on inkonsistentti.
Toisaalta voimme saada eliminoinnin aikana kokonaisen nollarivin, mikä ei tuota ristiriitaa, mutta yhtälöryhmälle emme saa yksikäsitteistä ratkaisua, koska emme saa viimeisestä yhtälöstä ensimmäistä viimeistä muuttujaa. Silloin joudumme ottamaan vapaan muuttujan ja päädymme äärettömään määrään ratkaisuja. Tästä muodosta on helpointa saada ratkaisut ja tehdä analyysiä ratkaisujen lukumäärästä, mutta joskus voidaan halutessa jatkaa matriisille toimitettuja rivioperaatioita niin, että päädytään muotoon:
mistä saamme suoraan ratkaisut. Tätä muotoa matriisista kutsutaan sen rref-muodoksi. Matriisin rref-muodossa jokaisen rivin ensimmäinen nollasta eroava alkio on yksi, ja sen sarakkeessa kaikki muut arvot ovat nollia, ja nollarivit ovat pohjalla. Algoritmia, jolla pääsemme tähän muotoon ref-muodosta kutsutaan Jordanin eliminoinniksi, ja siten eliminointia, jolla pääsemme tähän muotoon alkuperäisestä matriisista, kutsutaan Gaussin–Jordanin -eliminoinniksi. Tämä eliminointi on kuitenkin useimmiten tarpeetonta, koska ratkaisujen määrä näkyy suoraan ja nopeammin ref-muodosta. Lisäksi rref-muodon rakentamiseen tarvitaan yleensä vähintään saman verran rivioperaatioita kuin porrasmuotoon pääsemiseksi, mikä tekee siitä tehottoman varsinkin tietokonelaskennassa.
Teoreettisesti voimme kuitenkin todeta, että matriisin rref-muoto on yksilöllinen. Matriisin ref-muodosta on hyötyä myös determinantin määrityksessä, koska kolmiomatriisin, eli yhtä hyvin ref-muotoisen matriisin diagonaali-alkioiden tulo kertaa elementaarimatriisioperaatioiden vastaavien kerroinmatriisien determinantit, mikä on helppo määrittää.
Muita ratkaisumenetelmiä
Teoreettiselta merkitykseltänsä mielenkiintoisia ratkaisumenetelmiä on muutamia, jotka alla:
Matriisin kääntäminen
Algebrasta tutulla tavalla voimme ratkaista ax=b kertomalla yhtälön puolittain a-1. Samalla tavalla voimme ratkaista lineaarisen yhtälön matriisimuodosta Ax=b. Kertomalla yhtälön puolittain (vasemmalta, matriiseista puhuttaessa on puoli määriteltävä) matriisin A käänteismatriisilla (olettaen tietysti, että se on olemassa) saamme:
Tämä näyttää ihan kätevältä menetelmältä, jos unohdamme hetkeksi, että matriisi on kääntyvä, jos ja vain jos se ei ole singulaarinen ja kun se on neliömatriisi. Tätä ratkaisua voimme käyttää, jos A on neliömatriisi ja sen determinantti on nollasta eroava. Käänteismatriisin laskeminen on kuitenkin hidasta ja numeerisesti epätarkkaa. Käänteismatriisi on teoreettisesti hyödyllinen, helppo toteuttaa tietokoneella, ja sillä voi tarkistaa yhtälöryhmän ratkaisun.
Cramerin sääntö
Laskemalla käänteismatriisi voidaan todistaa, että kun matriisi A on neliömatriisi ja ei-singulaarinen, ratkaisu saadaan kaavalla:
missä matriisi A_i saadaan vaihtamalla i:s sarake ratkaisuvektorilla b. Tämä sääntö kärsii samoista puutteista kuin matriisin kääntämiseen perustuva laskukaava, joten se on tehoton ottaen huomioon, että A:n determinantti vaatii jo itsessään matriisin saattamista porrasmuotoon, jolloin yhtälöryhmä voitaisiin ratkaista takaisinsijoitusten avulla.
Kaksin karkuteillä
Kaksin karkuteillä (, aiemmalta työnimeltään Rapunzel ja Rapunzel Unbraided) on 24. marraskuuta 2010 ensi-iltansa saanut yhdysvaltalainen tietokoneanimaatioelokuva, joka tuli Suomessa ensi-iltaan 11. helmikuuta 2011. Elokuva on Walt Disney Animation Studiosin 50. animaatioelokuva ja se julkaistiin 3D:nä.
Elokuvan on tuottanut The Walt Disney Company ja levittänyt Walt Disney Pictures. Elokuvan tekeminen kesti kuusi vuotta ja kulutti 260 miljoonaa dollaria, minkä vuoksi se on maailman kallein animoitu elokuva ja kaikkien aikojen yhdenneksitoista kallein elokuva (toukokuussa 2019). Tarinaan on yhdistetty Grimmin veljesten Mestarivaras - ja Tähkäpää -tarinat.
Juoni
Tarinan alussa vanha nainen nimeltään Gothel näkee, kuinka puhdas pisara auringonvaloa putoaa maahan, ja sen paikalle kasvaa taikakukka. Naisen tarvitsee vain laulaa laulu kukalle, ja hän nuortuu. Vuosisatoja myöhemmin läheisen valtakunnan kuningatar sairastuu vakavasti odottaessaan lasta. Vartijat ja kansa lähtevät etsimään ihmettä: kultaista taikakukkaa, jonka voimalla kuningatar parantuisi. Gothel ei halua jakaa kukan voimia, vaan verhoilee sen maastoon pitääkseen itsensä nuorena tuhansia vuosia. Vartijat kuitenkin löytävät kukan ja ottavat sen juurineen mukaansa. Liemeen liotettu kukka parantaa kuningattaren, ja hän synnyttää tytön nimeltään Tähkäpää, jolla on kultaiset hiukset. Juhliessaan prinsessan syntymää kuningas ja kuningatar päästävät taivaalle lentävän lyhdyn. Gothel saa selville, että Tähkäpään hiuksissa on samat parantavat ominaisuudet kuin kukassa, mutta jos hiuksen leikkaa, se muuttuu ruskeaksi ja menettää voimansa. Näin ollen Gothel kidnappaa Tähkäpään ja eristää hänet torniin, kasvattaen häntä omana tyttärenään. Joka vuosi Tähkäpään syntymäpäivänä taivaalle päästetään tuhansia lyhtyjä siinä toivossa, että prinsessa palaisi kotiin.
Gothel saapuu tornille juuri, kun Tähkäpää saa lukittua tajuttoman Flynnin kaappiin. Tähkäpää melkein kertoo torniin tulleesta miehestä samalla, kun sanoo pärjäävänsä ulkomaailmassa, mutta Gothel suuttuu. Tähkäpää antaa asian pysyä salassa ja toivookin vapauden sijasta maalia, jota valmistetaan valkoisista simpukoista. Gothel suostuu lähtemään kolmen päivän matkalle etsimään simpukoita. Kun Gothel lähtee, Tähkäpää tekee sopimuksen Flynnin kanssa - jos hän johdattaa Tähkäpään valojen luo ja takaisin, Tähkäpää palauttaa tiaran. Flynn suostuu lopulta, ja matkallaan he käyvät tavernassa, joka näyttää olevan täynnä juuri sellaisia rosvoja, mistä Gothel tyttöä varoitti. Heillä on oma unelmansa, kuten Tähkäpäällä. He alkavat kaikki laulaa yhdessä. Sillä välin Gothel kohtaa Maximuksen, joka edelleen etsii Flynn Rideria. Nainen tajuaa hevosen olevan vartijoiden ratsu. Hän kiiruhtaa tornille ja huomaa Tähkäpään kadonneen. Tavernassa rosvot auttavat kaksikon pakoon vartijoilta, jotka kuitenkin saartavat Tähkäpään ja Flynnin läheiselle padolle, jonka Maximus tahattomasti romahduttaa. Kaksikko jää ansaan tulvivaan luolaan. Flynn haavoittaa kätensä yrittäessään pelastaa heidät, mutta luolassa on liian pimeää nähdäkseen mitään tietä ulos. Kaksikko ajattelee kuoleman olevan lähellä. Flynn haluaa edes jonkun tietävän oikean nimensä, joten hän kertoo Tähkäpäälle olevansa oikeasti Eugene Fitzherbert. Tähkäpää vuorostaan kertoo, että hänellä on taikahiukset, jotka hohtavat kun hän laulaa. Hän laulaa juuri, kun luola täyttyy vedestä ja valon avulla he pelastuvat. Myöhemmin nuotion äärellä Tähkäpää parantaa Flynnin haavan, kertoen samalla syyn siihen, miksi ei koskaan lähtenyt tornista, ja Flynn puolestaan kertoo syyn miksi ryhtyi varkaaksi. Kaksikko alkaa rakastua toisiinsa. Flynn lähtee hakemaan lisää polttopuita, jolloin Gothel tapaa Tähkäpään salaa. Tähkäpää arvelee, että hänellä on tunteita Flynnia kohtaan ja Flynnilla puolestaan tunteita häntä kohtaan. Tässä vaiheessa Gothel puhuu Tähkäpäälle laulun turvin ja kertoo, että varas on ainoastaan tiaran perään, ja että hän jättää Tähkäpään heti kun saa sen takaisin. Gothel luovuttaa Tähkäpäälle tornista löytämänsä tiaran ja kehottaa häntä laittamaan Flynnin koetukselle. Flynn palaa takaisin juuri kun Gothel lähtee. Tähkäpää pelkää, että Gothelin sanat ovat totta, joten hän piilottaa tiaran joksikin aikaa.
Seuraavana aamuna Maximus kohtaa Flynnin, mutta Tähkäpää saa aikaan vuorokauden mittaisen aselevon, sillä onhan hänellä syntymäpäivä. Kolmikko matkaa valtakuntaan, ja päivän aikana Tähkäpää ja Flynn rakastuvat toisiinsa yhä enemmän (minkä Maximuskin huomaa). Samana iltana he soutavat järvelle seuraamaan lyhtyjä, joita päästetään taivaalle. Flynn antaa Tähkäpäälle oman lyhdyn, ja kiitokseksi Tähkäpää haluaa luovuttaa Flynnille tiaran, ja kertoo olleensa aiemmin liian peloissaan. Flynn työntää laukun syrjään ja sanoo ymmärtävänsä. Hän on jo melkein suutelemaisillaan Tähkäpäätä, mutta huomaakin rannalla hylkäämänsä rikostoverit. Hän sanoo Tähkäpäälle palaavansa pian takaisin ja ottaa tiaran mukaansa. Flynn heittää tiaran rikollisille, mutta he eivät huoli sitä. He arvelevat Flynnin löytäneen jotain arvokkaampaa (Tähkäpään hiuksineen). Rikolliset työskentelevät nyt yhdessä Gothelin kanssa, joten he lyövät Flynnin tajuttomaksi ja lavastavat tilanteen näyttämään siltä, että Flynn on lähdössä pakoon veneellä, vaikka hänet on oikeasti sidottu ruoriin. Tähkäpää näkee Flynnin veneessä ja lähtee suruissaan Gothelin mukana takaisin tornille. Samaan aikaan Flynn virkoaa ja joutuu haaksirikkoutuessaan vangiksi linnaan. Maximus kuulee kuinka hän huutaa Tähkäpään olevan vaarassa, joten hevonen kiiruhtaa hakemaan tavernan rosvot avukseen. Kun Flynn tuomitaan hirtettäväksi, hän kuulee petoksesta nyt kiinnijääneiltä kätyreiltään. Tavernan rosvot pelastavat Flynnin ajoissa, ja hän päätyy Maximuksen selkään. Flynn ratsastaa tornille pelastamaan Tähkäpään.
Äänirooleissa
Lisäksi suomenkielisissä sivurooleissa Aku Laitinen, Teuvo Matala, Susa Saukko, Rauno Ahonen, Juha Kortehisto, Jesse Vierelä, Jukka Tiirikainen sekä Mikael Eklund.
Stratifikaatio
thumb|200px|Kriittisesti [[kapitalismi|kapitalistisen järjestelmän hierarkiaa kuvaava pyramidi vuodelta 1911.]] Stratifikaatiolla tarkoitetaan sosiologiassa yhteiskunnallista kerrostuneisuutta, hierarkiaa eli eriarvoistumista, jossa joillakin yhteiskunnan jäsenillä on etuoikeutettu asema vallan ja vaurauden perusteella. Kerrostuneisuus esiintyy monissa eri muodoissa. Jotkin jaon perusteet ovat hyvin vanhoja, kuten Intian kastijärjestelmä tai säädyt Euroopassa, toiset ovat myöhempää perua, kuten käsite yhteiskuntaluokka, joka alkoi muotoutua vasta kapitalismin myötä.
Moderneissa länsimaisissa yhteiskunnissa kerrostuneisuutta määritellään yleensä tulotason perusteella. Esimerkiksi keskiluokalla tarkoitetaan yleensä hyvin toimeentulevia ihmisiä, jotka kokevat olonsa yhteiskunnassa taloudellisesti turvatuksi. Alaluokan ja yläluokan käsitteitä käytetään tavallisesti halventavassa merkityksessä. Kuitenkin tuloerojen kasvamisen myötä suomalaisessa luokkakeskustelussa on ryhdytty käyttämään termejä köyhät ja rikkaat niistä ihmisryhmistä, jotka eivät kuulu keskiluokkaan.
Työväenluokka on historiallinen käsite, jolla viitataan alemman sosiaaliryhmän jäseniin, jotka tekevät ruumiillista työtä. Nykyisin määritteleväksi stratifikaation piirteeksi on muotoutunut työn pysyvyys; prekariaatti-käsite kuvaa tilapäisissä tai epätyypillisissä työsuhteissa olevien ihmisten luokkaa.
Nykyisin yhteiskunnallista kerrostuneisuutta epätasa-arvoa pyritään selittämään erilaisten konfliktiteorioiden avulla.
Luettelo 00-agenteista
Tämä on luettelo James Bond -kirjoissa, elokuvissa tai peleissä nähdyistä tai mainituista 00-agenteista, joilla on lupa tappaa.
Juhana VI
Portugalin Juhana VI (, 13. toukokuuta 1769 Lissabon – 26. maaliskuuta 1826 Lissabon) oli Portugalin kuningas vuosina 1816–1826. Hän pakeni muun kuningasperheen kanssa Brasiliaan Ranskan suorittaman Portugalin miehityksen aikana 1807.
Encyclopaedia synoptica
thumb|160px|Encyclopaedia synoptica.
Juhana VI
Juhana VI nousi Portugalin kuninkaaksi vuonna 1816 ja palasi Portugaliin vuonna 1821. Hän hallitsi myös Brasiliaa siihen saakka, kunnes sille myönnettiin itsenäisyys vuonna 1825. Kun Juhana VI kuoli vuonna 1826, häntä seurasi hänen poikansa Pietari IV, joka oli myös Brasilian keisari nimellä Dom Pedro I.
Encyclopaedia synoptica
Encyclopaedia synoptica (Encyclopaedia synoptica: ex optimis & accuratissimis philosophorum scriptis collecta) on Johannes Gezelius vanhemman vuonna 1672 julkaisema kolmiosainen latinankielinen ensyklopedia, joka käsittelee erityisesti filosofian ja matematiikan aloja. Se oli tehty erityisesti Turun akatemian käyttöön. Encyclopaedia synopticaa pidetään Suomen ensimmäisenä ensyklopediana.
Ensyklopedia jakoi filosofian kahteen osaan, formaaliin ja reaaliseen filosofiaan. Formaali filosofia sisälsi grammatiikan, retoriikan ja logiikan, ja reaalinen filosofia metafysiikan, pneumatiikan eli henkiopin, matematiikan, fysiikan, etiikan, politiikan ja taloustieteen alat.
Codex Claromontanus
thumb|200px|Sivu Codex Claromontanuksesta
Käsikirjoituksen nimesi Theodore Beza, koska hän hankki sen Clermont-en-Beauvaisisisita, Oisesta, Picardiesta Pariisin pohjoispuolelta. Käsikirjoitusta säilytetään Pariisissa Ranskan kansalliskirjastossa.
Robert Schörgenhofer
Robert Schörgenhofer (s. 21. helmikuuta 1973 Dornbirn, Itävalta) on itävaltalainen jalkapalloerotuomari. Hänestä tuli kansainvälinen erotuomari vuonna 2007.
Schörgenhofer tuomitsi ensimmäisen ottelunsa Itävallan korkeimmalla sarjatasolla Bundesliigassa syyskuussa 2004. Vajaa kolme vuotta myöhemmin tammikuussa 2007 hän sai myös lisenssin tuomita kansainvälisiä otteluita. Ensimmäisen aikuisten maaottelun hän tuomitsi 10. syyskuuta 2008 Albanian ja Maltan välillä.
Raisa Räisäsen katoamistapaus
Raisa Maria Räisänen (s. 10. maaliskuuta 1983 Tampere) oli 16-vuotias Tampereen NMKY:n koripalloilija, joka katosi Tampereen keskustassa lauantaina 16. lokakuuta 1999. Vuosia jatkuneesta kadonneen henkilön etsinnästä sekä henkirikostutkinnasta huolimatta katoamistapaus ei ole selvinnyt. Räisänen julistettiin kuolleeksi 15. lokakuuta 2007, ja hänen kuolinpäiväkseen merkittiin 16. lokakuuta 2004, jolloin katoamisesta oli kulunut päivälleen viisi vuotta.
Poliisi on pystynyt selvittämään Räisäsen liikkeet katoamisyönä tarkasti kello 22.50 asti. Sen jälkeen tiedot ovat silminnäkijöiden havaintojen varassa. Räisänen oli viettänyt iltaa samanikäisen naispuolisen ystävänsä kanssa Hämeenkatu 18:ssa sijaitsevassa ravintola Casablancassa noin kello 21.30–22.00. Hieman ennen kello 23.00 Räisäsen ystävä lähti Hämeenkadulta autokyydillä Huittisten Seurahuoneelle, mutta Räisänen ei mahtunut mukaan. Ystävä näki Räisäsen kävelevän Hämeenkadun yli takaisin Casablancan puolelle, mikä on viimeinen varma havainto hänestä. Sen jälkeen Räisäsestä ei ole yhtään luotettavaa silminnäkijähavaintoa.
Poliisi tutki tapausta ensin katoamisena, mutta muutti nimikkeen tapoksi viisi päivää myöhemmin. Syyskuussa 2019 henkirikostutkinnan nimike muutettiin murhaksi. Tapon syyteoikeus olisi vanhentunut 20 vuodessa.
Taustaa
Raisa Räisänen opiskeli katoamisensa aikaan ensimmäistä vuotta urheilulukiossa. Hän harrasti koripalloa ja kuului Tampereen NMKY:n eli Namikan valmennettaviin. Katoamisen aikaan Räisäsen vanhemmat olivat eronneet, ja hänellä on pikkusisko sekä vanhempi velipuoli. Eron jälkeen siskokset asuivat äitinsä luona, mutta kävivät vain neljän kilometrin päässä asuvalla isällään usein.
Vuosi ennen katoamistaan, syyskuussa 1998 Räisänen järjesti siskonsa kanssa kotijuhlat isänsä luona. Kutsuttuja henkilöitä oli ollut 20, mutta tieto juhlista levisi ja lopulta poliisi saapui hajottamaan omakotitalon pihalla tungeksineen nuorisojoukon. Tapaus päätyi pikku-uutiseksi Ilta-Sanomiin.
Katoamisen yksityiskohdat
Katoamispäivänään Räisänen pelasi koripallo-ottelun Namikan kotisalilla. Hän teki ottelussa yli 20 pistettä, ja hänen joukkueensa voitti.
Raisa Räisänen vietti iltaa saman ikäisen naispuolisen ystävänsä kanssa kotonaan Ruotulassa Laalahdenkadulla. Kello 21:n jälkeen he lähtivät bussilla Tampereen keskustaan ja osoitteessa Hämeenkatu 18 sijaitsevaan ravintola Casablancaan. Sinne he saapuivat noin kello 21.30. Räisänen oli 16-vuotias, mutta pääsi sisään ravintolaan väärillä henkilöllisyyspapereilla, jotka oli lainattu täysi-ikäiseltä tuttavalta. Casablancassa Räisänen oli tanssinut iltalomalla olleen varusmiehen kanssa, joka kuitenkin lähti pian takaisin kasarmille. Poliisi on kuulustellut varusmiestä todistajana. Räisänen oli nauttinut alkoholia ja oli päihtynyt, mutta seurassa olleiden mukaan ei kuitenkaan suurissa määrin.